
HENRIK LUOMA-MIELTYN SUKUSEURAN HALLITUKSEN KOKOUS
	Kausi 2025-2027, kokous nro 2
Paikka:	Teams-nettikokous
Aika:	ma 24.2.2025 klo 18.00-20.00

Läsnä:	Matti Korpiaho, puheenjohtaja
	Riikka Kalmi
	Kalevi Kortesmaa
	Markku Kortesmaa, sihteeri
	Seppo Luhtasaari
Airi Puhilas
Jaana Puskala
	Arja-Leena Rajala ja Jaakko
	Pentti Rinta-Loppi
Erkki Trompari

Pöytäkirja

1. Kokouksen avaus

Puheenjohtaja avasi kokouksen klo 18.03. Kerrottiin lyhyesti tärkeimmät kuulumiset.

2. Edellisen kokouksen pöytäkirjan tarkastus ja hyväksyminen

Hyväksyttiin edellisen kokouksen pöytäkirja 20.1.2025.

3. Tilinpäätösasiat

Käytiin läpi ja hyväksyttiin toimintakertomus kaudelta 2022-2024.

4. Sukujuhla 2025

Keskusteltiin sukujuhlan valmisteluista. Käytiin läpi ja täydennettiin ohjelmaluonnosta (liite) ja tehtävätaulukkoa juhlavalmisteluista (liite). Juhlapuhuja Kari-Matti Piilahti on vahvistanut tulonsa ja esittää puheen aiheeksi ”Sukuseuratoiminnan monet muodot”. Muihin järjestelyihin ja ohjelmaan palataan seuraavassa kokouksessa.

5. Jäsentuotteiden hankkiminen

Tarjouskyselyjen perusteella on saatu kaksi tarjousta pinssien valmistamiseksi. Tarjoukset oli laskettu 300 ja 500 kpl määrille. Alla on laskelma kolmella eri vaihtoehtoisella mallilla. Päätettiin tilata pinssejä 500 kpl silkkipainettuna Pinpops Oy:ltä.


	Toimittaja
	posti
	muotti
	pinssit
	määrä
	yht. €
	aloitus
	Yht. €
	Sis. alv

	Suomen Kolibri Oy
	CIF
	85
	1,89
	300
	567
	
	652
	818

	- Stamped soft enamel
	CIF
	85
	1,59
	500
	795
	
	880
	1 104

	Suomen Kolibri Oy
	CIF
	120
	1,34
	300
	402
	
	522
	655

	- Offset plus lack (like your sample)
	CIF
	120
	1,26
	500
	630
	
	750
	941

	Pinpops Oy
	12,90
	78
	1,41
	300
	423
	150
	664
	833

	- Silkkipainatus 5 värillä
	12,90
	78
	1,16
	500
	580
	150
	821
	1 030




6. Hallituksen jäsentilanteen mietiskelyä jaksolle 2025-2027

Sääntöjen mukaan hallituksessa tulee olla 6-10 jäsentä. Jos on vaihdoksia tulossa, pitäisi miettiä ainakin järjestelyjä siirtymäkaudelle. Mahdollisesti poistuvien tilalle pitää miettiä uusia jäseniä. 

Hallituksen jäsenyydestä ilmoittivat haluavansa luopua Pentti Rinta-Loppi, Arja-Leena Rajala, Kalevi Kortesmaa ja Seppo Luhtasaari. Matti Korpiaho voi olla jatkossa hallituksen jäsen, mutta haluaa luopua puheenjohtajan tehtävästä. Erkki Trompari haluaa luopua rahastonhoitajan tehtävästä, mutta voi muuten jatkaa hallituksessa. Näin ollen tarvittaisiin neljä uutta jäsentä. Puheenjohtajaksi kaavailtiin Jaana Puskalaa tai Markku Kortesmaata. Markku haluaisi luopua sihteerin tehtävästä, sillä serverihotellin, nettisivujen, verkkokaupan, ohjelmistojen ja tulevaisuuden kehityshankkeiden hoitamisessa on paljon työtä. Kuormitusta pitää pystyä jakamaan useammalle henkilölle. 

Päätettiin jatkaa keskusteluja seuraavissa kokouksissa ennen vuosikokousta.

7. Yhteistyö lähialueen sukuseurojen kesken

Keskusteluissa on noussut esiin tarve saada ajatusten vaihtoa lähialueen sukuseurojen kesken. Matti kävi keskustelua Seinäjoen sukutapahtumassa lokakuussa 2024. Yksi ajatus voisi olla, että tulevassa Seinäjoen tapahtumassa tai muussa pidetään erillinen neuvottelu sukuseurojen edustajien sekä sukututkimuksen toimijoiden kanssa. Tällainen tunnin neuvottelu voidaan ehdottaa Seinäjoen sukututkijoiden toimijoille. Päätettiin, että Matti vie asiaa eteenpäin eri yhteyksissä. 

8. Esitys kunniajäsenistä

Sukuseuran säännöissä sanotaan: Hallituksen esityksestä voi vuosikokous kutsua sukuseuran kunniajäseneksi henkilön, joka on erityisesti ansioitunut seuran toiminnassa.

Keskusteltiin mahdollisuudesta kutsua sukuseuran toiminnassa tai sukututkimuksessa mukana olleita henkilöitä kunniajäseniksi. Matti oli koonnut henkilölistaa keskustelujen pohjaksi. Päätettiin palata asiaan seuraavissa kokouksissa ennen vuosikokousta esityksen laatimiseksi.

9. Nettisivujen päivitystilanne ja mahdolliset hankintatarpeet

Verkkosivuille olisi mahdollista toteuttaa monikielisyys (fin, eng, swe) WordPressiin hankittavalla lisäominaisuudella. Pääsivulle ominaisuus on ilmainen, mutta verkkokaupan sivuissa on niin paljon erikoistoimintoja, että se on määritelty maksulliseksi. 

Päätettiin toteuttaa monikielisyys. Markku tuo tarkemmat tiedot ohjelmista ja hinnoista seuraavaan kokoukseen. 


10. Tietokannan päivitystilanne ja seuraavat askeleet

Käytiin lyhyesti läpi tutkimustarpeet ja toimenpiteet e-kirjan toimittamista varten. Jaana valmistelee sukutaulujen vedoksen oikolukemista varten. E-kirjan tehtävätaulukko on liitteenä. Päätettiin, että Jaana tekee julkaisuun pienen taiton ja kuvasijoittelun, mutta varsinaista palveluna ostettavaa taittoa ei tarvita. Uusia artikkeleita myös toivotaan. 

11. HLM-sukuseuran historiatutkimus

Jossakin hallituksen kokouksessa oli keskustelua, milloin saisimme HLM:n sukuseuran historian kansiin tai digimuotoon. Ensin meidän pitää selvittää, onko kaikki pöytäkirjat tallessa sukuseuran arkistossa. Matilla on alkuvaiheesta sukuseuran valmistelusta ja perustamisesta pöytäkirjat tai ainakin kopiot. Joitakin lehtiartikkeleita ja kirjeitäkin on tallessa. Muistitietoa on vielä saatavissa. 

Matilla on materiaalia jo kerättynä jonkin verran. Päätettiin, että Riikka haastattelee sukuseuran toiminnassa mukana olleita henkilöitä, jotta saadaan elävämpää aineistoa historiikin kirjoittamista varten.

12. DNA-tulokset ja testaus

Antti Partasen/Osmo Koukkarin DNA-näytteestä olisi tarvetta tehdä korotus BigY:hyn. Testituloksissa on muodostumassa kolmen suvun ryhmä, joilla saattaa olla yhteinen kantaisä. Suvut ovat Pekka Kolunen Soinista, Sipi Seppä Ähtäristä ja Peräseinäjoen Myllärin Antti Partanen, joka on todennäköisesti kantaäitimme Kaisa Luoma-Mieltyn isä. Lisäksi on yksi Heikki Kiiskin haara Kurkijoelta, joka voisi olla isovihan aikana Venäjälle kaapattu poika kuten Antti Luoma. Ilman BigY-testiä yhteyttä ei voi varmistaa. Keskusteluissa muiden sukuseurojen kanssa on ilmennyt halukkuutta nostaa testiä heidän osaltaan.

Juhani Aittomäki on testituloksissa edelleen lähin osuma Henrik Luoma-Mieltylle. Hänen salasanansa FamilyTreeDNA:n sivuille on hukkunut. Päätettiin, että Jaana ottaa yhteyttä asiakastukeen salasanan uusimiseksi, jos päätetään teettää BigY-testi. Palataan asiaan seuraavassa kokouksessa.

13. Tiedoksi

Tulevaisuustyöryhmä kokoontui ja palaverin muistio on jaettu osallistujille ja hallituksen jäsenille.

14. Muita mahdollisia asioita

Muita asioita ei ollut.

15. Seuraava kokous

Seuraava kokous pidetään lauantaina 22.3.2025 klo 11-15 läsnäolokokouksena. Seinäjoen ABC:n kabinetti Häjy on jo varattu. Allekirjoitetaan tilinpäätös ja taseet. Kutsutaan mukaan mahdollisesti muutamia vieraita tutustumaan sukuseuran toimintaan. 

16. Kokouksen päättäminen

Puheenjohtaja päätti kokouksen klo 20.50.
   puheenjohtaja			sihteeri






	__________________________	_________________________
	Matti Korpiaho, pj			Markku Kortesmaa, siht.
   puheenjohtaja			sihteeri

